વર્ષો સુધી સામાન્ય પ્રવાહથી કપાઈને જિવાયેલું જીવન, આધુનિક ટેક્નોલૉજીના જમાનામાં પછાત ગણી શકાય એ હદની એ વિષય વિશેની અણઆવડત, આધેડ ઉંમરે પહોંચેલું શરીર, કામ કરવાની ક્ષમતાનો ઘટાડો, ધીમે ધીમે ક્ષીણ થતી યાદશક્તિ.. એનું મનોમંથન સીમિત શક્તિઓના ભંવરમાંથી ઉદ્ભવતાં આશા નિરાશાના ઊંચા ઊંચા ઊછળતા મોજાંઓના તોફાનોને ભેદીને શાંત સમુદ્રમાં વિહરવાની મથામણ કરે છે. પરંતુ કોઈ ઉપાય એને સૂઝતો નથી.